text: Една лятна алтерантива на Sì – Boucheron rose – Dafovska Teodora
  Ще започна с това, че нямам много парфюми или колекции с тях, не са ми страст, а по-скоро ги имам за необходимост. Обикновено разполагам с не повече от 2-3 аромата. За любимите ми такива вече съм писала и може да ги видите тук.
  "Armani Sì" е един от тях. Определян е като "Естествена красота и изисканост". Той беше виновникът да обикна аромата на роза. Наскоро обаче открих друг подобен аромат, който ме спечели за горещите месеци. Реших да ви го споделя като лятна алтернатива за любителите на "Sì"
  Парфюмът е лансиран през 2018 година. Определя се като ориенталски и цветен. За трайността му бях наясно, тъй като съм използвала други аромати на BOUCHERON Quatre. Очаквах една идея да е по-издържлив, ако трябва да бъда честна. Както вече споделих, не съм много веща в парфюмерийната индустрия, но ще споделям подобни мои открития.